La pandèmia ocasionada pel virus SARS-CoV-2 (COVID-19) ha trasbalsat les activitats de cultura popular i tradicional i de totes les associacions culturals del sector.
Per mirar de mitigar els efectes d'aquesta pandèmia, el Departament de Cultura, i al seu torn la Direcció General de Cultura Popular i Associacionisme Cultural, estan treballant per oferir el màxim recolzament a les entitats per tal que puguin mantenir part de les seves activitats, així com ajuts per compensar les pèrdues pel cessament de les mateixes.
En aquesta pàgina es recullen les mesures que pren la Generalitat per donar cobertura a l'activitat de l'associacionisme cultural així com altres informacions que afectin directament al sector.
Pàgina amb tota la informació sobre el Coronavirus SARS-CoV-2
Informació sobre el pla de represa al web del Departament d'Interior.
El 17 de juliol el comitè tècnic del PROCICAT va aprovar el Pla de represa el sector de la cultura popular i les associacions culturals.
El document conté una part introductòria en què es descriu l'activitat per àmbits.
• condicions per a la consideració dels grups i colles de cultura popular i persones associades com a grups de convivència habitual, amb un límit de 20 persones
• mesures de protecció de caràcter general i col·lectius vulnerables
• activitats en espais tancats i sense presència de públic
• activitats amb presència de públic
Document en PDF al web del Departament d'Interior.
Programa Mans de Catalunya Ràdio.
L'Oficina de Suport a la Iniciativa Cultural obre del 25 de maig al 30 d'octubre de 2020 el termini per presentar sol·licituds a dues convocatòries de subvenció extraordiàries en el marc del pla de rescat del sector cultural que el Departament de Cultura ha endegat per pal·liar els efectes de la declaració d'estat d'alarma davant la crisi sanitària ocasionada per la COVID-19.
La primera línia, Subvencions per a despeses estructurals d'entitats afectades pel cessament de l'activitat cultural a causa de l'estat d'alarma amb motiu de la COVID 19, està destinada a entitats privades sense finalitat de lucre que han estat afectades pel cessament de la seva activitat cultural a causa de l'estat d'alarma.
Dotada amb 2 milions d'euros ampliables, aquesta línia concedirà ajuts de màxim 5.000 euros a cada entitat sol·licitant per ajudar a cobrir despeses estructurals com ara lloguers, quotes de préstecs, serveis bàsics o nòmines durant l'estat d'alarma.
En canvi, la segona línia d'ajuts, Subvencions per compensar les pèrdues per anul·lació d'espectacles i activitats culturals durant el 2020 amb motiu de la COVID-19, està destinada principalment a empreses (persones físiques i jurídiques), però també a entitats privades, i té com a objectiu compensar la reducció d'ingressos corresponents als espectacles i activitats culturals cancel·lades.
La dotació inicial d'aquesta segona línia és de 3 milions d'euros ampliables, que es repartiran entre les persones sol·licitants en forma d'ajuts de fins a 25.000 euros.
L'objectiu és compensar la suspensió d'activitats culturals i les pèrdues acreditades per caixets, contractes o taquillatge d'actes cancel·lats fins al 31 de desembre de 2020.
Es poden subvencionar despeses en concepte de concerts, festivals, activitats del Programa.cat, programacions dels equipaments E3, projectes d'arts visuals serveis educatius i de guiatge en museus o equipaments patrimonials, treballs de digitalització o restauració en arxius, tallers o lectures en biblioteques, investigació arqueològica, festivals de cultura popular amb públic de pagament i altres espectacles amb entrada de pagament.
Totes dues línies de subvenció es tramiten telemàticament, motiu pel qual és necessari disposar d'un certificat digital per signar el formulari de sol·licitud.
En cas de dubtes, es pot enviar un correu electrònic a la bústia [EMAIL].
Pàgina de l'Oficina de Suport a la Iniciativa Cultural (OSIC)
Diverses federacions han optat per redactar un protocol de seguretat propi.
A continuació trobareu la relació dels que es troben publicats a la xarxa i que anirem actualitzant:
Coordinadora Ball de Bastons: Nova normalitat del Ball de bastons
Federació Catalana de Societats Musicals: Nova represa.
Moviment Coral Català: Recomanacions per una pràctica coral saludable davant la Covid-19
Federació d'Entitats Corals de Catalunya: Pla de prevenció de riscos de la Covid-19